Tabea Steiner

D **Tabea Steiner** (* 9. Septämber 1981 z Münsterlinge) isch e Schwyzer Germanischti, Literaturvermittleri un Autori.

## Lääbe
D Tabea Steiner isch uf eme Buurehoof in dr Oschtschwyz ufgwagse. Si het e Uusbildig zur Grundschuellehreri gmacht un vu 2004 bis 2016 Germanischtik un Gschicht an dr Universiteet Bärn studiert. Syter anne 2004 schafft d Steiner in dr Literaturvermittlig. Si duet Lääsige veraaschtalte un moderiere un isch unter anderem Iniziatoori un Gschäftslaitigsmitgliid vum *[[Thun]]er Literaturfeschtival*, wu vum «Projekt Literaare» veraaschtaltet wird. Vu 2007 bis 2016 het si d Tournee *Literatour* vu dr kantonaale Bärner Literaturbryysdreeger*ne organisiert, 2009 bis 2011 d Veraaschtaltigsraie *Kleist in Thun*. 2014 isch si Co-Kuratoori vum Bärner Lääsefescht *Aprillen*.

D Steiner isch Mitgliid vu dr Literatuurkummissioon vum Kantoon Bärn un Jurymitgliid vum Schryybwettbewäärb *OpenNet* vu dr Soledurner Literatuurdääg. Syter 2016 isch si Mitgliid vu dr Schwyzer Literatuurbryys, dr Aidgnessische Jury fir Literatuur. In ihrem eerschte Romaan *Balg* verzellt d Steiner vun ere Chindhait uf em Land. S Wäärch, wu im Friejoor 2019 uusechuu isch, isch fir dr Schwyzer Buechbryys nominiert woore. Im Juni 2021 chunnt d Steiner, im Rame vu dr Verleiig vum Chunschtbryys Zollike, dr Feerderbryys vu dr Gmai Zollike iiber.

D Tabea Steiner läbt un schafft z Züri. Si isch Mitgliid vum Autornekollektiv RAUF.

## Wäärch
### Ainzelpublikatione
* *Balg.* Roman. Edition Bücherlese, Luzern 2019, ISBN 978-3-906907-19-2.

### Uusglääseni Täxt
* *Erika Burkart, 1922–2010, Ein Aufruf! Alle Kinder werden alles vergessen.* In: *Fabrikzeitung.* Zürich 2019.
* *Sienna Street 55. Plattform Gegenzauber.* 2019.
* *Männlein, zählen bitte! Schweizer Buchjahr.* Zürich 2019.
* *Auch die Fantasie ist autobiographisch.* In: *Kulturtipp.* Zürich 2019.
* *Lichtbilder.* In: *Miromente.* Bregenz 2019.
* *zimmli geil.* Kulturzeiger der Stadt Thun. 2018.
* *Bar 63. Die Bar.* Literatur im Schwärzler. 2018.
* *Nach drei Seiten hin Fenster.* V # 33. Literatur Vorarlberg. 2017.
* Uuszug us *Das Dorf* (Arbeitstitel). In: *Bella triste,* Zeitschrift für junge Literatur. Sonderausgabe Prosanova. 2017.
* *Heidi kann brauchen was es gelernt hat.* In: *Viceversa Literatur.* 10. Jahrbuch der Schweizer Literaturen. 2016.
* Uuszug us *Wollmützen.* In: *Sprache im technischen Zeitalter.* 201. 2012

## Uuszaichnige un Stipändie
* 2021: Feerderbryys vom Kunstpryys Zolike
* 2020: Wäärchbyydraag vo dr Stiftig Landis & Gyr
* 2019: Shortlist Schwyzer Buechbryys, mit em Roman *Balg*
* 2019: Stipändium Literarisch Colloquium Berlin LCB
* 2017: Kultuurfeerderbryys Tuurgi
* 2017: Speziaalbryys Literatuurkummissioon Stadt Bärn fir s Lääsefescht Aprillen
* 2017: Feerderbyydraag Tuurgi
* 2015: Wäärchbyydraag Kultuurstiftig Tuurgi
* 2014: Artist in Residence Schwyzerischi Stedtkumferänz, Genua
* 2011: Stipändium Literarisch Colloquium Berlin L
* 2009: Literatuur-Feerderbryys Internazionaali Boodeseekumferänz IBK, Sparte Chuurzgschiichte
* 2008: Stipändium Stiftig Binz 39
* 2007: Vermittligbryys Kulturstreuer vu dr Stadt Thun, fir s Literatuurprojäkt «Literaare»

## Jury-Mitgliidschafte
* Schweizer Literaturpreise, Eidgenössische Jury für Literatur (syt 2016)
* Solothurner Literaturtage, Wettbewerb OpenNet (2013 bis 2016)
* Literaturkommission Kanton Bern (2007 bis 2014)

## Weblink
*Websyte vu dr Tabea Steiner
* Projekt «Literaare»
* Lesefest «Aprillen»

## Fueßnote